
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 539 

2 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμίας υποβολής δήλωσης 
φορολογίας εισοδήματος οικονομικού έτους 2006 
για ορισμένη κατηγορία υπόχρεων καθώς και για 

υποβολή δήλωσης ΦΜΥ. 1 

Ορισμός αρμόδιας Εθνικής Αρχής και για τον 
καθορισμό μέτρων ελέγχου, τελών και κυρώσεων 
για την εκτέλεση του Κανονισμού (ΕΚ) 648/2004 
του Κοινοβουλίου και του Συμβουλίου σχετικά με 


τα απορρυπαντικά. 2 

Καθορισμός θέσεων πρακτικής άσκησης σπουδαστών 

Τ.Ε.Ι. στο Δήμο Δάφνης Αττικής. 3 

Καθορισμός θέσεων πρακτικής άσκησης σπουδαστών 
Τ.Ε.Ι. στον 1° Παιδικό Σταθμό Δήμου Νάξου Νομού 

Κυκλάδων. 4 

Έγκριση μεταβίβασης άδειας ίδρυσης και λειτουργίας 
Μουσικής Σχολής και τροποποίηση επωνυμίας.. 5 
Έγκριση μεταβίβασης άδειας ίδρυσης και λειτουργίας 
Μουσικής Σχολής και τροποποίηση επωνυμίας.. 6 
Έγκριση Πρόσληψης ενός (1) Ιατρού Εργασίας με σύμβαση 

μίσθωσης έργου στο Δήμο Ασπροπύργου. 7 

Αποζημίωση του Προέδρου, των μελών και του 
γραμματέα του Δ.Σ. της Δημοτικής Επιχείρησης 
Ύδρευσης Αποχέτευσης Χρυσούπολης του Δήμου 

Χρυσούπολης του Νομού Καβάλας. 8 

Διαβάθμιση θέσεων και καθορισμός καθηκόντων 
του ειδικευμένου Επιστημονικού Προσωπικού του 

Α.Σ.Ε.Π. 9 

Παροχή άδειας για τη συγχώνευση αμοιβαίων 
κεφαλαίων που διαχειρίζεται η εταιρεία ΕΡΘ 

ΑΕΔΑΚ. 10 

Έγκριση κανονισμών και άδεια σύστασης αμοιβαίων 
κεφαλαίων που θα διαχειρίζεται η Εταιρεία 
ΔΙΕΘΝΙΚΗ ΑΕΔΑΚ. 11 


Α ΠΟΦΑΣΕΙ Σ 

Αριθμ,.1038641/821/Α0012 (1) 

Παράταση προθεσμίας υποβολής δήλωσης φορολο¬ 
γίας εισοδήματος οικονομικού έτους 2006 για ορι¬ 
σμένη κατηγορία υπόχρεων καθώς και για υποβο¬ 
λή δήλωσης ΦΜΥ. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 22 του 
ν.2020/1992 (ΦΕΚ 34Α) με τις οποίες παρέχεται εξουσι¬ 
οδότηση στον Υπουργό Οικονομίας και Οικονομικών να 
παρατείνει με απόφαση, τις προθεσμίες που ορίζονται 
από τις κείμενες φορολογικές διατάξεις για υποβολή 
φορολογικών δηλώσεων σε εξαιρετικές περιπτώσεις. 

2. Την κοινή απόφαση του Πρωθυπουργού και 
του Υπουργού Οικονομίας και Οικονομικών 37930/ 
ΔΙ0Ε1264/14.10.2005 (ΦΕΚ 1435 Β') για τον καθορισμό αρ¬ 
μοδιοτήτων των Υφυπουργών Οικονομίας και Οικονομι¬ 
κών, όπως τροποποιήθηκε με την 5733/ΔΙΟΕ 179/9.2.2006 
(ΦΕΚ 204Β) κοινή απόφαση του Πρωθυπουργού και 
Υπουργού Οικονομίας και Οικονομικών. 

3. Τις διατάξεις της περίπτωσης β' της παραγράφου 
1 του άρθρου 62 του ν. 2238/1994 (ΦΕΚ 151 Α') που ορί¬ 
ζει τις προθεσμίες υποβολής των ετήσιων δηλώσεων 
φορολογίας εισοδήματος. 

4. Τις διατάξεις της παραγράφου 2 του άρθρου 59 
του ν. 2238/1994 που ορίζει την απόδοση του φόρου με 
διμηνιαίες δηλώσεις. 

5. Το γεγονός ότι η υποβολή των δηλώσεων αυτών 
συμπίπτει με τις εορτές του Πάσχα. 

6. Τη διαπίστωση ότι από την απόφαση αυτή δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Η προθεσμία υποβολής των δηλώσεων φορολογίας 
εισοδήματος για τους υπόχρεους της περίπτ. β' της 

παρ. 1 του άρθρου 62 του ν. 2238/1994, με ΑΦΜ 4 και 
5, που λήγει στις 20 και 25 Απριλίου 2006 αντίστοιχα, 
ορίζεται η 26η Απριλίου 2006. 

2. Επίσης, η προθεσμία υποβολής δηλώσεων ΦΜΥ της 
παρ. 2 του άρθρου 59 του ν. 2238/1994 με ΑΦΜ 1 και 
2, που λήγει στις 20 και 25 Απριλίου 2006 αντίστοιχα, 
ορίζεται η 26η Απριλίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. 381/2005 (2) 

Ορισμός αρμόδιας Εθνικής Αρχής και για τον καθορι¬ 
σμό μέτρων ελέγχου, τελών και κυρώσεων για την 
εκτέλεση του Κανονισμού (ΕΚ) 648/2004 του Κοινο¬ 
βουλίου και του Συμβουλίου σχετικά με τα απορ¬ 
ρυπαντικά. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τα υπ’ αριθμ. 1849/5.9.2005 και 245/3.2.2006 έγγραφα 
της Διεύθυνσης Πρώτων Υλών και Βιομηχανικών Προϊ¬ 
όντων του Γενικού Χημείου του Κράτους. 

2) Το εδάφιο δ της παρ. 8 του άρθρου 6 του ν.4328/1929 
(Φ.Ε.Κ. 272/Α/1929) «Περί συστάσεως Γ ενικού Χημείου του 
Κράτους», όπως αντικαταστάθηκε από την παράγραφο 
6 του άρθρου 11 του ν.2343/95, (Φ.Ε.Κ. 211/Α/11.10.1995). 

3) Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργα¬ 
σιών του Ανωτάτου Χημικού Συμβουλίου» (Φ.Ε.Κ. 391/ 
Α/1929). 

4) Το άρθρο 1 του ν.115/1975 «Περί τροποποιήσεως 
διατάξεων τινών του ν.4328/1929» (Φ.Ε.Κ. 172/Α/1975). 

5) Τα π.δ. 284/1988 και 543/1989 «Οργανισμός του 
Υπουργείου Οικονομικών» (Φ.Ε.Κ. 128 και 165/Α/1988 και 
229/Α/1989). 

6) Την υπ’ αριθμ. 1078204/927/0006 Α/6.8.1992 Απόφαση 
των Υπουργών Προεδρίας και Οικονομικών «Περιορισμός 
Συλλογικών Οργάνων του Υπουργείου Οικονομικών» 
(Φ.Ε.Κ. 517/Β/1992). 

7) Την υπ’ αριθμ. 37930/ΔΙΟΕ 1264/14.10.2005 Απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών». 

8) Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
98 Α') και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε την απόφαση υπ’ αριθ. 381/2005 του Ανω¬ 
τάτου Χημικού Συμβουλίου η οποία ελήφθη κατά τη 
συνεδρία της 6.2.2006 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε το σχέδιο Απόφασης σχετικά με τον ορι¬ 
σμό αρμόδιας Εθνικής Αρχής και για τον καθορισμό 
μέτρων ελέγχου, τελών και κυρώσεων για την εκτέ¬ 


λεση του Κανονισμού (ΕΚ) 648/2004 του Κοινοβουλίου 
και του Συμβουλίου σχετικά με τα απορρυπαντικά, ως 
ακολούθως: 

Άρθρο 1 

Ορισμός Αρμόδιας Αρχής 

1. Το Υπουργείο Οικονομίας και Οικονομικών, Γενική 
Διεύθυνση Γενικού Χημείου του Κράτους, Διεύθυνση 
Πρώτων Υλών και Βιομηχανικών Προϊόντων, ορίζεται 
ως η αρμόδια Ελληνική Αρχή για την εφαρμογή και τον 
έλεγχο συμμόρφωσης προς τις διατάξεις του κανονι¬ 
σμού (ΕΚ) αριθ. 648/2004 του Ευρωπαϊκού Κοινοβουλίου 
και του Συμβουλίου σχετικά με τα απορρυπαντικά. 

2. Επίσημα κρατικά εργαστήρια ελέγχου, αρμόδια για 
την εκτέλεση των δοκιμών βιοδιασπασιμότητας και για 
τον έλεγχο συμμόρφωσης προς τις απαιτήσεις του κα¬ 
νονισμού 648/2004 και των παραρτημάτων του, ορίζονται 
τα εργαστήρια του Γ ενικού Χημείου του Κράτους. 

Αρθρο 2 
Επισήμανση 

Οι επιφανειοδραστικές ουσίες για απορρυπαντικά, τα 
απορρυπαντικά και τα άλλα προϊόντα που θεωρούνται 
ως απορρυπαντικά, όπως ορίζονται στο άρθρο 2 του 
κανονισμού 648/2004 επισημαίνονται σύμφωνα με τις δι¬ 
ατάξεις του Κανονισμού και των ΥΑ 265/2002, ΦΕΚ1214/ 
Β/19.9.2002 και την ΚΥΑ 378/1994, ΦΕΚ 705/Β/20.9.1994, 
όπως ισχύουν. 

Οι προβλεπόμενες διατάξεις επισήμανσης στο άρθρο 
11 παρ. 3 και 4 του Κανονισμού πρέπει να είναι στην 
ελληνική ή/και στην ελληνική γλώσσα. 

Άρθρο 3 
Μέτρα ελέγχου 

1. Η Δ/νση Πρώτων Υλών και Βιομηχανικών Προϊόντων 
του Γ.Χ.Κ. σε συνεργασία με τις περιφερειακές Χημικές 
Υπηρεσίες του Γ.Χ.Κ. εφαρμόζει τα απαιτούμενα μέτρα 
ελέγχου για τις επιφανειοδραστικές ουσίες για απορ¬ 
ρυπαντικά καθώς και για τα προϊόντα που καλύπτο¬ 
νται από τον κανονισμό 648/2004 και τα παραρτήματά 
του. 

2. Στα μέτρα ελέγχου για τις επιφανειοδραστικές ου¬ 
σίες απορρυπαντικών, για τα απορρυπαντικά και για 
τα άλλα προϊόντα που θεωρούνται ως απορρυπαντικά, 
όπως ορίζονται στο άρθρο 2 του κανονισμού 648/2004, 
περιλαμβάνονται: 

- ο έλεγχος της βιοδιασπασιμότητας, ο έλεγχος της 
σύνθεσης και των λοιπών φυσικοχημικών παραμέτρων, 
ο έλεγχος της ταξινόμησης και επισήμανσης, 

- η δειγματοληψία και η διεξαγωγή επιθεωρήσεων 
στους χώρους παραγωγής, συσκευασίας, αποθήκευσης, 
διανομής και πώλησης, οι οποίες πραγματοποιούνται 
από τις περιφερειακές Χημικές Υπηρεσίες του Γ.Χ.Κ. υπό 
την εποπτεία και τον συντονισμό της Δ/νσης Πρώτων 
Υλών και Βιομηχανικών Προϊόντων, 

- η καταχώρηση των απορρυπαντικών και των προϊό¬ 
ντων καθαρισμού σύμφωνα με την ΚΥΑ 1233/91 και 172/92 
(ΦΕΚ 277/Β/20.4.1992), όπως τροποποιήθηκε με την ΚΥΑ 
918/96 (ΦΕΚ 534/Β/30.6.1997). 

Οι δειγματοληψίες, εξετάσεις, κατ’ έφεση εξετάσεις 
κ.λπ. των δειγμάτων που εμπίπτουν στον Κανονισμό, διε- 
νεργούνται κατά τρόπο ανάλογο με τις γενικές διατάξεις 
του Κώδικα Τροφίμων, Ποτών και Αντικειμένων κοινής 
χρήσης και τις διατάξεις του Αγορανομικού Κώδικα. 

Στην περίπτωση δείγματος μη σύμφωνου προς τις 
διατάξεις του Κανονισμού επιβάλλονται οι προβλεπό- 
μενες κυρώσεις από τον Αγορανομικό Κώδικα και οι 
διοικητικές κυρώσεις του άρθρου 4 της παρούσας. 

Στην περίπτωση επιθεώρησης, οι διενεργήσαντες αυ¬ 
τήν υπάλληλοι συντάσσουν γραπτή έκθεση την οποία 
υποβάλλουν εντός είκοσι (20) εργασίμων ημερών στον 
προϊστάμενο της ελέγχουσας Χημικής Υπηρεσίας. Το 
πόρισμα της έκθεσης γνωστοποιείται στον υπεύθυνο 
κατά το Νόμο της επιχείρησης από τον προϊστάμενο 
της ελέγχουσας Χημικής Υπηρεσίας. 

Όταν στο πόρισμα της έκθεσης αναφέρονται παρα¬ 
βάσεις προς τις διατάξεις του Κανονισμού ο υπεύθυνος 
κατά το Νόμο της επιχείρησης καλείται να παράσχει 
-εφόσον επιθυμεί- γραπτές εξηγήσεις σχετικά με τις 
διαπιστωθείσες παραβάσεις, στον προϊστάμενο της 
ελέγχουσας Χημικής Υπηρεσίας, εντός είκοσι (20) εργα¬ 
σίμων ημερών από την παραλαβή του εγγράφου. Εάν οι 
παρεχόμενες εξηγήσεις δεν κριθούν ικανοποιητικές από 
τον προϊστάμενο της ελέγχουσας Χημικής Υπηρεσίας, 
τούτος εισηγείται την επιβολή διοικητικών κυρώσεων 
σύμφωνα με το άρθρο 4. 

3. Ο «παρασκευαστής», όπως ορίζεται στο άρθρο 2 
του Κανονισμού, υποχρεούται να γνωστοποιεί στην αρ¬ 
μόδια Αρχή κάθε πληροφορία που ζητείται σχετικά με 
τις πρώτες ύλες ή/και το τελικό προϊόν, όπως π.χ. τη 
σύνθεση του προϊόντος, τη διαδικασία παραγωγής, τη 
βιοδιασπασιμότητα των επιφανειοδραστικών ουσιών, 
τις πειραματικές δοκιμές κ.α.. 

Επίσης ο «παρασκευαστής» υποχρεούται να διαθέτει 
αμελλητί και δωρεάν το δελτίο στοιχείων συστατικών 
του παραρτήματος VII μέρος Γ του Κανονισμού, στο 
Κέντρο Δηλητηριάσεων και κατόπιν σχετικού αιτήματος 
σε οποιοδήποτε «ιατρικό προσωπικό», όπως ορίζεται 
στο άρθρο 2 του Κανονισμού. 

4. Με την επιφύλαξη άλλων διατάξεων, οι επιφανειο- 
δραστικές ουσίες για απορρυπαντικά, τα απορρυπαντι¬ 
κά και τα άλλα προϊόντα που θεωρούνται ως απορρυ¬ 
παντικά, όπως ορίζονται στο άρθρο 2 του κανονισμού 
648/2004, μπορούν να διατίθενται στην ελληνική αγορά 
μόνον εφόσον είναι σύμφωνα προς τις διατάξεις του 
Κανονισμού και των παραρτημάτων του. Σε αντίθετη 
περίπτωση, απαγορεύεται η διάθεσή τους στην αγορά, 
δεσμεύονται και αποσύρονται από την κυκλοφορία με 
ευθύνη και επιβάρυνση του «παρασκευαστή», όπως ορί¬ 
ζεται στο άρθρο 2 του Κανονισμού. 

Η δέσμευση και η απόσυρση: 

- επιφανειοδραστικών ουσιών για απορρυπαντικά, 
λόγω μη συμμόρφωσης προς τις διατάξεις του Κανο¬ 
νισμού, 

- απορρυπαντικών και προϊόντων που καλύπτονται 
από τον Κανονισμό, λόγω μη συμμόρφωσης προς 
τις διατάξεις του Κανονισμού και τις διατάξεις των 
Υ.Α. 265/2002 και ΚΥΑ 378/94, 

- επιβάλλονται από την Δ/νση Πρώτων Υλών και Βιο¬ 
μηχανικών Προϊόντων του Γ.Χ.Κ. 

Αρθρο 4 

Διοικητικά τέλη και κυρώσεις 

1. Κατά την υποβολή αίτησης στο Γ ενικό Χημείο του 
Κράτους - Διεύθυνση Πρώτων Υλών και Βιομηχανικών 
Προϊόντων για χορήγηση παρέκκλισης όπως προβλέ- 
πεται στο άρθρο 5 του Κανονισμού, καταβάλλεται από 


τον «παρασκευαστή» τέλος, σύμφωνα με το άρθρο 31 
του ν. 1473/1984 (Α'/127), για την αξιολόγηση της αίτη¬ 
σης ως προς τη συμμόρφωσή της προς τους όρους 
παρέκκλισης και την ενδεχόμενη απαίτηση περαιτέρω 
πληροφοριών ή/και δοκιμών. 

2. α) Με πρόστιμο 6000 ευρώ τιμωρούνται όσοι εμπο¬ 
δίζουν το έργο της επιθεώρησης για έλεγχο και διαπί¬ 
στωση παραβάσεων του Κανονισμού και των παραρ¬ 
τημάτων του. 

β) Με πρόστιμο 4000 ευρώ τιμωρούνται όσοι δεν πα¬ 
ρέχουν στην αρμόδια Αρχή ή στις ελέγχουσες Χημικές 
Υπηρεσίες τις απαραίτητες πληροφορίες για τον έλεγ¬ 
χο και την επιθεώρηση. 

γ) Με πρόστιμο από 1500 έως 60.000 ευρώ τιμωρού¬ 
νται όσοι διαθέτουν στην αγορά επιφανειοδραστικές 
ουσίες για απορρυπαντικά ή/και προϊόντα που καλύ¬ 
πτονται από τον Κανονισμό και δεν συμμορφώνονται 
προς τις απαιτήσεις αυτού για τη βιοδιασπασιμότητα. 
Σε περίπτωση υποτροπής ή επανειλημμένης υποτροπής 
το πρόστιμο διπλασιάζεται ή τριπλασιάζεται αντίστοι¬ 
χα και σε καμία περίπτωση δεν υπερβαίνει τα 120.000 
ευρώ. Οι διατάξεις του παρόντος εδαφίου εφαρμόζονται 
και για όσους δεν αποσύρουν με δική τους ευθύνη και 
επιβάρυνση, σύμφωνα με το άρθρο 2 της παρούσας 
απόφασης, από την κυκλοφορία στην αγορά επιφανει- 
οδραστικές ουσίες για απορρυπαντικά ή προϊόντα μη 
συμμορφούμενα προς τις διατάξεις του Κανονισμού, 
όσον αφορά στη βιοδιασπασιμότητα και επιβάλλεται 
από τον Προϊστάμενο της Διεύθυνσης Πρώτων Υλών 
και Βιομηχανικών Προϊόντων του Γ.Χ.Κ. 

δ) Με πρόστιμο 3000 ευρώ τιμωρούνται όσοι δεν 
παρέχουν αμελλητί και δωρεάν το δελτίο στοιχείων 
συστατικών του παραρτήματος VII μέρος Γ του Κανο¬ 
νισμού, στο Κέντρο Δηλητηριάσεων ή / και σε οποιο- 
δήποτε «ιατρικό προσωπικό». 

ε) Με πρόστιμο από 300 έως 500 ευρώ τιμωρούνται 
όσοι παραβαίνουν τις λοιπές διατάξεις του Κανονισμού 
και των παραρτημάτων αυτού. Όσον αφορά παραβάσεις 
ταξινόμησης, συσκευασίας και επισήμανσης των διατάξε¬ 
ων της ΥΑ 265/2002 επιβάλλονται τα πρόστιμα που προ- 
βλέπονται από την εν λόγω Απόφαση, όπως ισχύει. 

3. Τα πρόστιμα της προηγούμενης παραγράφου επι¬ 
βάλλονται, μετά από ακρόαση του ενδιαφερομένου, με 
απόφαση του Προϊσταμένου της Χημικής Υπηρεσίας του 
Γενικού Χημείου του Κράτους στην περιοχή χωρικής 
αρμοδιότητας της οποίας έγινε η δειγματοληψία ή η 
επιθεώρηση, πλην της περίπτωσης του προστίμου για 
μη πραγματοποίηση απόσυρσης λόγω βιοδιασπασιμότη- 
τας (υποπερίπτωση εδαφίου δ). Η προθεσμία άσκησης 
προσφυγής κατά πράξεων επιβολής προστίμου ορίζεται 
σε εξήντα (60) ημέρες, αρχίζει από την επομένη ημέρα 
της κοινοποίησης της προσβαλλόμενης πράξης ή άλλη 
ημέρα κατά την οποία αποδεδειγμένα έλαβε πλήρη γνώ¬ 
ση ο προσφεύγων και παρατείνεται κατά τριάντα (30) 
ημέρες αν αυτός διαμένει στην αλλοδαπή. 

4. Τα ανωτέρω πρόστιμα επιβάλλονται ανεξάρτητα 
από τα πρόστιμα που προβλέπονται για παραβάσεις 
άλλων εθνικών ή κοινοτικών διατάξεων αρμοδιότητας 
άλλων φορέων. 

5. Τα τέλη και τα πρόστιμα που επιβάλλονται από 
τις διατάξεις του παρόντος άρθρου εισπράττονται και 
κατατίθενται υπέρ του Ειδικού Ταμείου Ελέγχου Ποιό¬ 
τητας Αλκοόλης και Αλκοολούχων Ποτών. 

Αρθρο 5 

Έναρξη ισχύος - Καταργούμενες διατάξεις 

1. Η ισχύς της παρούσας αρχίζει από την ημερομηνία 
έναρξης ισχύος του κανονισμού 648/2004. 

2. Με την έναρξη ισχύος της παρούσας καταργούνται 
οι παρακάτω εθνικές διατάξεις: 

α) Κοινή απόφαση των Υπουργών Εθνικής Οικονομίας 
και Οικονομικών 370/86, ΦΕΚ 422/Β/24.6.2005. 

β) Κάθε αναφορά της εθνικής Νομοθεσίας στη Σύστα¬ 
ση 89/542/ΕΟΚ (ΕΕ Ε 291/10.10.1989) νοείται ως αναφορά 
στον Κανονισμό και τα παραρτήματά του. 

Ο Πρόεδρος Η Γραμματέας 

I. ΓΕΡΟΘΑΝΑΣΗΣ Α. ΑΛΙΒΕΡΤΗ 

Τα μέλη: 

I. Χροναίος - Κ. Μανωλής 
Β. Κασελούρη-Ρηγοπούλου - Κ. Σταφυλάκης 
Δ. Τσίχλης - Ε. Παλλαρή 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2006 

ΟΙ ΥΠΟΥΡΓΟΙ 

Ο ΥΠΟΥΡΓΟΣ ΥΦΥΠΟΥΡΓΟΣ ΟΙΚΟΝΟΜΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ Α. ΜΠΕΖΑΣ 

-♦- 

Αριθμ.Φ.500/455/38374/Ε5 (3) 

Καθορισμός θέσεων πρακτικής άσκησης σπουδαστών 
Τ.Ε.Ι. στο Δήμο Δάφνης Αττικής. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθρ. 12, παρ. 1 εδαφ. Δ' του ν. 1351/ 
1983 (ΦΕΚ 56/Α/28.4.1983) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
98 Α'). 

3. Την υπ’ αριθμ. 2025805/2917/0022/22.4.1993 (ΦΕΚ 307/ 
Β/30.4.1993) Κοινή Υπουργική Απόφαση περί καθορισμού 
μηνιαίας αποζημίωσης σπουδαστών ΤΕΙ που πραγματο¬ 
ποιούν άσκηση στο επάγγελμα στο Δημόσιο Τομέα. 

4. Τις διατάξεις της παρ. 4 του αρθρ. 11 του ν. 2327/1995 
(ΦΕΚ 156/Α/31.7.1995). 

5. Τ ις διατάξεις του αρθρ. 22, παρ. 3, εδ. α του ν. 2362/ 
1995 (ΦΕΚ 247/Α/27.11.1995). 

6. Το γεγονός ότι από τις διατάξεις της απόφασης 
αυτής προκαλείται δαπάνη, το ύψος της οποίας αναφέ- 
ρεται στην παρ. 4 της παρούσας απόφασης, στην οποία 
επίσης αναφέρεται και η εγγραφή της πίστωσης στον 
οικείο προϋπολογισμό για την κάλυψή της. 

7. Την υπ’ αριθμ. ΔΙΔΚ Φ1-2-61395 (ΦΕΚ 527/Β/ 
24.3.2004) Απόφαση Καθορισμού αρμοδιοτήτων στους 
Υφυπουργούς Εσωτερικών Δημόσιας Διοίκησης και 
Αποκέντρωσης. 


8. Την υπ’ αριθμ. 37930/ΔIΟΕ1264/14.10.2005 (ΦΕΚ 1432Β) 
Απόφαση Καθορισμού αρμοδιοτήτων στους Υφυπουρ¬ 
γούς Οικονομίας και Οικονομικών. 

9. Την υπ’ αριθμ. 37876/ΣΤ5/26.4.2004 (ΦΕΚ 608/ 
Β/26.4.2004) απόφαση του Πρωθυπουργού και Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και Θρησκευμάτων». 

10. Το αρθρ. 40 του ν. 849/1978 (ΦΕΚ 232/Α/78), όπως 
συμπληρώθηκε με το αρθρ. 8 του ν. 2129/1993 (ΦΕΚ 
57/Α/1993). 

11 .Το υπ’ αριθμ. 203/2005 έγγραφο του Δήμου Δάφνης 
Αττικής, αποφασίζουμε: 

1. Καθορίζουμε δύο (2) θέσεις πρακτικής άσκησης 
σπουδαστών Τ.Ε.Ι. στο Δήμο Δάφνης Αττικής. 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται για ένα εξάμηνο αρχίζοντας από 1.4.2006. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του Δήμου Δάφνης. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Κ.Α. 10.6162- 
0001 ως εξής: 

3.312,00 ευρώ (2 θέσεις χ 184 ευρώ χ 9 μήνες) για το 
έτος 2006 και 

4.416,00 ευρώ (2 θέσεις χ 184 ευρώ χ 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2006. Αντίστοιχη 
πίστωση θα εγγράφεται στους προϋπολογισμούς του 
Δήμου αυτού για μία πενταετία τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2006 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 
-♦- 

Αριθμ.Φ.50 0/454/38371/Ε5 (4) 

Καθορισμός θέσεων πρακτικής άσκησης σπουδαστών 
Τ.Ε.Ι. στον 1° Παιδικό Σταθμό Δήμου Νάξου Νομού 
Κυκλάδων. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθρ. 12, παρ.1 εδαφ. Δ' του ν. 1351/ 
1983 (ΦΕΚ 56/Α/28.4.83) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
98 Α'). 

3. Την υπ’ αριθμ. 2025805/2917/0022/22.4.1993 (ΦΕΚ 307/ 
Β/30.4.1993) Κοινή Υπουργική Απόφαση περί καθορισμού 
μηνιαίας αποζημίωσης σπουδαστών ΤΕΙ που πραγματο¬ 
ποιούν άσκηση στο επάγγελμα στο Δημόσιο Τομέα. 

4. Τις διατάξεις της παρ. 4 του αρθ. 11 του ν. 2327/1995 
(ΦΕΚ 156/Α/31.7.1995). 

5. Τις διατάξεις του αρθ. 22, παρ. 3, εδ. α του ν. 2362/ 
1995 (ΦΕΚ 247/Α/27.11.1995). 

6. Το γεγονός ότι από τις διατάξεις της απόφασης 
αυτής προκαλείται δαπάνη, το ύψος της οποίας αναφέ- 
ρεται στην παρ. 4 της παρούσας απόφασης, στην οποία 
επίσης αναφέρεται και η εγγραφή της πίστωσης στον 
οικείο προϋπολογισμό για την κάλυψή της. 

7. Την υπ’ αριθμ. ΔΙΔΚ Φ1-2-61395 (ΦΕΚ 527/Β/24.3.2004) 
Απόφαση Καθορισμού αρμοδιοτήτων στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης. 

8. Την υπ’ αριθμ. 37930/ΔΙΟΕ1264/14.10.2005 Απόφαση 
Καθορισμού αρμοδιοτήτων στους Υφυπουργούς Οικο¬ 
νομίας και Οικονομικών. 

9. Την υπ’ αριθμ. 37876/ΣΤ5/26.4.2004 (ΦΕΚ 608/ 
Β/26.4.2004) απόφαση του Πρωθυπουργού και Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και Θρησκευμάτων». 

10. Το αρθρ. 40 του ν. 849/1978 (ΦΕΚ 232/Α/78), όπως 
συμπληρώθηκε με το αρθρ. 8 του ν. 2129/1993 (ΦΕΚ 57/ 
Α/93). 

11. Το υπ’ αριθμ. 06/26.1.2006, έγγραφο του 1ου Παιδι¬ 
κού Σταθμού Δήμου Νάξου Νομού Κυκλάδων, αποφα¬ 
σίζουμε: 

1. Καθορίζουμε δύο (2) θέσεις πρακτικής άσκησης 
σπουδαστών Τ.Ε.Ι. στον 1° Παιδικό Σταθμό Δήμου Νάξου 
Νομού Κυκλάδων. 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται για ένα εξάμηνο αρχίζοντας από 1.4.2006. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του 1ου Παιδικού Σταθμού Δήμου Νάξου νομού 
Κυκλάδων. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Κ.Α. 10-6041 
και ΚΑ 10-6055 ως εξής: 

3.312,00 ευρώ (2 θέσεις χ 184 ευωρώ χ 9. μήνες) για 
το έτος 2006 και 

4.416,00 ευρώ (2. θέσεις χ 184 ευρώ χ 12 μήνες) για 
καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη 
πίστωση στον προϋπολογισμό του 2006. Αντίστοιχη 
πίστωση θα εγγράφεται στους προϋπολογισμούς του 
παιδικού σταθμού του Δήμου αυτού για μία πενταετία 
τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2006 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 


Αριθμ.ΥΠ.ΠΟ/ΔΙΜ/33637/1345 (5) 

Έγκριση μεταβίβασης άδειας ίδρυσης και λειτουργίας 
Μουσικής Σχολής και τροποποίηση επωνυμίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/ΤΑ/2003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98/τ.Α72005). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων» (ΦΕΚ 7/ΤΑ/1966). 

2. Την υπ’ αριθμ. ΥΠ.ΠΟ/ΓΝΘΣ/49095/30.10.1991 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γ εν. Γ ραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων της Κ.Υ. του ΥΠ.ΠΟ» (ΦΕΚ 987/τ.Β/28.11.1991). 

3. Την από 29.3.2006 αίτηση της Λουκίας και Ελένης 
Παναγιωτοπούλου, με τα συνημμένα δικαιολογητικά. 

5. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Εγκρίνουμε τη μεταβίβαση της άδειας ίδρυσης και 
λειτουργίας της Μουσικής Σχολής Σπάτων στην Ελένη 
Παναγιωτοπούλου και τροποποιούμε την επωνυμία της 
η οποία στο εξής θα είναι «Μουσική Σχολή Ήχος και 
Έκφραση». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2006 

Με εντολή Υπουργού 

Η Προϊσταμένη Διεύθυνσης 
ΒΑΣΙΛΙΚΗ ΑΛΕΞΙΟΥ 
-♦- 

Αριθμ.ΥΠ.ΠΟ/ΔΙΜ/26946/895 (6) 

Έγκριση μεταβίβασης άδειας ίδρυσης και λειτουργίας 
Μουσικής Σχολής και τροποποίηση επωνυμίας 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α72003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98/τ.Α72005). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων (ΦΕΚ 7/τ.Α7ΐ966). 

2. Την υπ’ αριθμ. ΥΠ.ΠΟ/ΓΝΘΣ/49095/30.10.1991 απόφαση 
«Μεταβίβαση αρμοδιοτήτων Υπουργού και δικαιώματος 

υπογραφής «Με εντολή Υπουργού στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων της Κ.Υ. του ΥΠΠΟ» (ΦΕΚ 987/τ.Β728.11.1991). 

3. Την υπ’ αριθμ. ΥΠ.ΠΟ/29684/6.9.2000 «χορήγηση 
άδειας ίδρυσης και λειτουργίας Μουσικής Σχολής» (ΦΕΚ 
1178/τ.Β725.9.2000). 

4. Την από 28.3.2006 αίτηση της Αικατερίνης Διακο- 
νικολάου και του Δημήτριου Κεχρή, με τα συνημμένα 
δικαιολογητικά. 

5. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Εγκρίνουμε τη μεταβίβαση της άδειας ίδρυσης και 
λειτουργίας της Ιωνικής Μουσικής Σχολής στον Δημή- 
τριο Κεχρή καθώς και την τροποποίηση της επωνυμίας 
της σε «Μουσική Σχολή Ιωνικός Ρυθμός». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2006 

Με εντολή Υπουργού 
Η Προϊσταμένη Διεύθυνσης 
ΒΑΣΙΛΙΚΗ ΑΛΕΞΙΟΥ 
-*- 

Αριθμ. 3541 (7) 

Έγκριση Πρόσληψης ενός (1) Ιατρού Εργασίας με σύμβα¬ 
ση μίσθωσης έργου στο Δήμο Ασπροπύργου. 

Ο ΓΕΝΙΚΟΣ ΓΡΑΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παρ. 2 του άρθρου 1 του ν.2503/1997 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Τις διατάξεις του ν. 1735/1987 όπως τροποποιήθηκαν 
και συμπληρώθηκαν με τις διατάξεις του άρθρου 6 του 
ν.2527/1997 «Συμβάσεις μίσθωσης έργου». 

3. Την εισήγηση του Γενικού Γραμματέα Περιφέρειας 
Αττικής αριθ. 807/30.1.2006 για την έγκριση πρόσληψης 
προσωπικού (Ιατρός Εργασίας) με σύμβαση μίσθωσης 
έργου στο Δήμο Ασπροπύργου. 

4. Το υπ’ αριθμ. οικ. 11397/3.4.2006 έγγραφο του ΥΠ.ΕΣ. 
Δ.Δ.Α. (αριθμ. πρωτ. Περιφέρειας 1226/4.4.2006) με το 
οποίο μας γνωρίζει την αριθμ. ΔΠΤΠ/Φ.ΕΓΚΡ.1/500/1827 
4/22.12.2005 απόφαση της Επιτροπής του άρθρου 2 παρ. 
1 της αριθμ. 55/1998 ΠΥΣ με την οποία εγκρίθηκαν για 
τους ΟΤΑ Περιφέρειας Αττικής Συμβάσεις μίσθωσης 
έργου για ένα (1) έτος. 

5. Την υπ’ αριθμ. οικ. 16978/12.11.2003 απόφαση του 
Γ ενικού Γ ραμματέα της Περιφέρειας Αττικής, περί με¬ 
ταβίβασης αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων στο Γ ενικό Δ/ντή Περιφέρειας, στους 
Προϊσταμένους των Διευθύνσεων Αυτοδιοίκησης-Απο- 
κέντρωσης Τοπικής Αυτοδ/σης και Δ/σης Αν.Αττικής- 
Δυτ. Αττικής - Πειραιώς και στους Προϊσταμένους των 
Τμημάτων των Διευθύνσεων αυτών (ΦΕΚ δημοσίευσης 
1693/τ.Β7ΐ8.11.2003), αποφασίζουμε: 

Εγκρίνουμε την πρόσληψη προσωπικού (Ιατρός Ερ¬ 
γασίας) με σύμβαση μίσθωσης έργου διάρκειας ενός (1) 
έτους στο Δήμο Ασπροπύργου, σύμφωνα με την αριθμ. 
3/2006 απόφαση Δημοτικού Συμβουλίου Ασπροπύργου, 
ως κατωτέρω: 


Α/Α 

ΔΗΜΟΣ ΑΣΠΡΟΠΥΡΓΟΥ 

ΘΕΣΕΙΣ 

1 . 

ΓΙΑΤΡΟΣ ΕΡΓΑΣΙΑΣ 

1 


ΣΥΝΟΛΟ 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αιγάλεω, 7 Απριλίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ.2297 (8) 

Αποζημίωση του Προέδρου, των μελών και του γραμμα¬ 
τέα του Δ.Σ. της Δημοτικής Επιχείρησης Ύδρευσης 
Αποχέτευσης Χρυσούπολης του Δήμου Χρυσούπο- 
λης του Νομού Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις του άρθρου 3 παρ. 7 του ν.1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης» όπως τροποποιήθηκαν με τις διατά¬ 
ξεις του άρθρου 8 του ν. 2839/2000. 

2) Τις διατάξεις του άρθρ. 22 παρ.7 του ν.3274/2004 
«Οργάνωση και λειτουργία των Οργανισμών Τοπικής 
Αυτ/ης Α' και Β' βαθμού». 

3) Τις υπ’ αριθμ. 12/2006 και 13/2006 αποφάσεις-προ- 
τάσεις του Διοικητικού Συμβουλίου της Δημοτικής Επι¬ 
χείρησης Ύδρευσης Αποχέτευσης Χρυσούπολης του 
Δήμου Χρυσούπολης του Νομού Καβάλας. 

4) Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 48.024,00 € για το τρέχον έτος 
για την οποία έχει εγγράφει ανάλογη πίστωση στον 
προϋπολογισμό της Επιχείρησης. 

5) Τα τέσσερα επόμενα έτη προβλέπεται να προκληθεί 
εις βάρος των προϋπολογισμών της Επιχείρησης δα¬ 
πάνη ύψους 192.096,00 € για την οποία θα εγγραφούν 
σχετικές πιστώσεις στους ανάλογους κωδικούς των 
προϋπολογισμών των ετών αυτών. 

6) Ολόκληρη τη σχετική αλληλογραφία, αποφασίζουμε: 

1) Καθορίζουμε την αποζημίωση του Προέδρου του 
Διοικητικού Συμβουλίου της Δημοτικής Επιχείρησης 
Ύδρευσης Αποχέτευσης του Δήμου Χρυσούπολης του 
Νομού Καβάλας στα 1.725,00 € μηνιαίως για τις παρε¬ 
χόμενες στην επιχείρηση υπηρεσίες του. 

2) Καθορίζουμε την αποζημίωση των μελών και του 
γραμματέα του Δ.Σ. της Δημοτικής ΕπιχείρησηςΎδρευ- 
σης Αποχέτευσης Χρυσούπολης του Δήμου Χρυσούπο¬ 
λης του Νομού Καβάλας για τη συμμετοχή τους στις 
συνεδριάσεις σε 69,00 € κατά συνεδρίαση. 

Ο αριθμός των συνεδριάσεων μπορεί να ανέλθει σε 
τρεις (3) το μήνα που θα πραγματοποιούνται εκτός των 
ωρών εργασίας των υπηρεσιών της Επιχείρησης και 
μέχρι (5) ώρες σε κάθε συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 12 Απριλίου 2006 
Ο Γ ενικός Γ ραμματέας Περιφέρειας κ.α.α. 

Ο Γ ενικός Διευθυντής 
ΝΙΚΟΛΑΟΣ ΜΠΟΜΠΟΛΙΑΣ 

Αριθμ.15221 (9) 

Διαβάθμιση θέσεων και καθορισμός καθηκόντων του 
ειδικευμένου Επιστημονικού Προσωπικού του Α.Σ.Ε.Π. 

Ο ΠΡΟΕΔΡΟΣ 

ΤΟΥ ΑΝΩΤΑΤΟΥ ΣΥΜΒΟΥΛΙΟΥ 
ΕΠΙΛΟΓΗΣ ΠΡΟΣΩΠΙΚΟΥ (Α.Σ.Ε.Π.) 

Έχοντας υπόψη: 

1. Τις διατάξεις του δεύτερου εδαφίου της παρ. 4 του 
άρθρου 12 του ν. 3051/2002 (Φ.Ε.Κ. 220 Α). 

2. Την υπ’ αριθμ. 3/2006 απόφαση της Ολομέλειας 
του Α.Σ.Ε.Π., με την οποία εγκρίθηκε η διαβάθμιση των 
θέσεων του ειδικευμένου επιστημονικού προσωπικού 
του Α.Σ.Ε.Π. και καθορίστηκαν τα καθήκοντα του προ¬ 
σωπικού αυτού. 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζει: 

Εκδίδει την προβλεπόμενη από το δεύτερο εδάφιο της 
παρ. 4 του άρθρου 12 του ν. 3051/2002 κανονιστική από¬ 
φαση της Ολομέλειας του Α.Σ.Ε.Π., που έχει ως εξής: 

ΔΙΑΒΑΘΜΙΣΗ ΤΩΝ ΘΕΣΕΩΝ ΚΑΙ ΚΑΘΟΡΙΣΜΟΣ 
ΚΑΘΗΚΟΝΤΩΝ ΤΟΥ ΕΙΔΙΚΕΥΜΕΝΟΥ ΕΠΙΣΤΗΜΟΝΙΚΟΥ 
ΠΡΟΣΩΠΙΚΟΥ ΤΟΥ Α.Σ.Ε.Π. 

Αρθρο 1 

Διαβάθμιση θέσεων 

1. Οι σαράντα (40) θέσεις ειδικευμένου επιστημονικού 
προσωπικού που συστάθηκαν στο Α.Σ.Ε.Π. με τις δια¬ 
τάξεις του άρθρου 12 του ν. 3051/2002, διαβαθμίζονται 
στους ακόλουθους βαθμούς: 

Ειδικός Εισηγητής Γ' τάξεως 
Ειδικός Εισηγητής Β' τάξεως 
Ειδικός Εισηγητής Α' τάξεως 
Πάρεδρος. 

2. Διαβαθμίζονται τριάντα δύο (32) θέσεις ενιαίως 
στους βαθμούς Ειδικός Εισηγητής Γ' τάξεως - Ειδικός 
Εισηγητής Β' τάξεως και Ειδικός Εισηγητής Α' τάξεως 
και οκτώ (8) θέσεις στο βαθμό Πάρεδρος. 

Αρθρο 2 

Εισαγωγικός βαθμός - Χρόνος Προαγωγής 

1. Εισαγωγικός βαθμός ορίζεται ο βαθμός Ειδικός Ει¬ 
σηγητής Γ' τάξεως. 

2. Για την προαγωγή από βαθμό σε βαθμό απαιτείται 
υπηρεσία πέντε (5) ετών στο βαθμό Ειδικός Εισηγητής 
Γ' τάξεως, επτά (7) ετών στο βαθμό Ειδικός Εισηγητής 
Β' τάξεως και οκτώ (8) ετών στο βαθμό Ειδικός Ειση¬ 
γητής Α' τάξεως. 

3. Οι διοριζόμενοι στον εισαγωγικό βαθμό διανύουν 
δοκιμαστική υπηρεσία, σύμφωνα με τις πάγιες σχετι¬ 
κές διατάξεις του Υπαλληλικού Κώδικα, όπως εκάστοτε 
ισχύουν. 

4. Κατά την πρώτη εφαρμογή πλήρωσης των θέσεων, 
μπορεί να ορίζεται στην προκήρυξη μέχρι το ένα τρίτο 
(1/3) των προκηρυσσόμενων θέσεων να καλύπτεται με 
διορισμό στο βαθμό Ειδικός Εισηγητής Β' τάξεως. Οι 
διοριζόμενοι στο βαθμό αυτό δεν διανύουν δοκιμαστική 
υπηρεσία. 

Αρθρο 3 
Καθήκοντα 

1. Το ειδικευμένο επιστημονικό προσωπικό με βαθμούς, 
Ειδικός Εισηγητής Γ τάξεως, Ειδικός Εισηγητής Β' τάξε¬ 


ως και Ειδικός Εισηγητής Α' τάξεως τοποθετείται στον 
Πρόεδρο και Αντιπροέδρους του Α.Σ.Ε.Π., στον Πρόεδρο 
της Ελάσσονος Ολομέλειας, στους Προέδρους των Τμη- 
μάτων ή στους υπευθύνους των αποκεντρωμένων τμη¬ 
μάτων του Α.Σ.Ε.Π., στους Συμβούλους ή Επιθεωρητές 
και βοηθούν αυτούς στην προπαρασκευή και διάγνωση 
των υποθέσεων που τους ανατίθενται. Επίσης ελέγχουν 
τις προεισηγήσεις των υπαλλήλων του Α.Σ.Ε.Π. και δι¬ 
αμορφώνουν τις εισηγήσεις τους στον Πρόεδρο του 
Τμήματος ή στο Σύμβουλο του Τμήματος, για θέματα 
που τους ανατίθενται, συζητούνται και αποφασίζουν τα 
Τμήματα. Στο ανωτέρω προσωπικό, ανεξάρτητα από 
το Όργανο στο οποίο υπηρετεί, μπορεί να ανατίθενται 
από τον Πρόεδρο η μελέτη και εισήγηση για θέματα 
της ειδικότητάς τους. Μπορεί να καλούνται και να με¬ 
τέχουν στις συνεδριάσεις των Τμημάτων, της Ελάσσο¬ 
νος Ολομέλειας και της Ολομέλειας του Α.Σ.Ε.Π., χωρίς 
δικαίωμα ψήφου. 

2. Το ειδικευμένο επιστημονικό προσωπικό με βαθμό 
Πάρεδρος τοποθετείται στον Πρόεδρο, στους Αντιπροέ¬ 
δρους και στους Προέδρους των Τμημάτων του Α.Σ.Ε.Π. 
και βοηθούν αυτούς στην προπαρασκευή και διάγνωση 
των υποθέσεων που τους ανατίθενται. Οι διατάξεις των 
τριών τελευταίων εδαφίων της παραγράφου 1 του πα¬ 
ρόντος άρθρου εφαρμόζονται και στο προσωπικό του 
προηγούμενου εδαφίου της παρούσας παραγράφου. 

3. Τα καθήκοντα βοηθού επιθεωρητή που ανατίθενται 
σε μέλη του ειδικευμένου επιστημονικού προσωπικού 
με βαθμούς Ειδικός Εισηγητής Γ' τάξεως, Ειδικός Ει¬ 
σηγητής Β' τάξεως και Ειδικός Εισηγητής Α' τάξεως 
προβλέπονται στις διατάξεις της παρ. 5 του άρθρου 12 
του ν. 3051/2002. 

Αρθρο 4 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2006 

Ο Πρόεδρος 
ΓΕΩΡΓΙΟΣ ΒΕΗΣ 
-♦- 

Αριθμ. 1636 (10) 

Παροχή άδειας για τη συγχώνευση αμοιβαίων κεφαλαί¬ 
ων που διαχειρίζεται η εταιρεία ΕΕΘ ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 6/654/10.4.2006 
της Εκτελεστικής Επιτροπής) 

Αφού έλαβε υπόψη: 

1. Τις διατάξεις του άρθρου 17 του ν. 3283/2004 «Ανώνυ¬ 
μες εταιρείες διαχείρισης αμοιβαίων κεφαλαίων, οργανι¬ 
σμοί συλλογικών επενδύσεων σε κινητές αξίες, αμοιβαία 
κεφάλαια και άλλες διατάξεις» (ΦΕΚ Α'/210/2.11.2004). 

2. Την υπ’ αριθμ. 1/71/2.4.1996 απόφαση του Διοικητι¬ 
κού Συμβουλίου της Επιτροπής Κεφαλαιαγοράς (ΦΕΚ 
Β'/289/30.4.1996), με την οποία εξουσιοδοτεί την Εκτε¬ 
λεστική Επιτροπή για τη λήψη αποφάσεων σύμφωνα με 
την παράγραφο 2 του άρθρου 78 του ν. 1969/1991 (ΦΕΚ 
Α'/167/30.10.1991). 

3. Την από 22.3.2006 επιστολή της εταιρείας ΕΕΘ ΑΕ¬ 
ΔΑΚ, το απόσπασμα πρακτικών της από 7.2.2006 συ¬ 
νεδρίασης του διοικητικού της συμβουλίου και το από 

20.3.2006 σχέδιο σύμβασης συγχώνευσης των παρακά¬ 
τω αμοιβαίων κεφαλαίων. 

4. Την από 24 Μαρτίου 2006 εισήγηση της Διεύθυνσης 
Χορήγησης Αδειών και Εποπτείας Φορέων της Κεφα¬ 
λαιαγοράς. 

ΑΠΟΦΑΣΙΖΕΙ ΟΜΟΦΩΝΑ 

Παρέχει άδεια για τη συγχώνευση των αμοιβαίων κε¬ 
φαλαίων «ΕΨΒΟΒΑΝΚ ΒΡΑΧΥΠΡΟΘΕΣΜΩΝ ΤΟΠΟΘΕ¬ 
ΤΗΣΕΩΝ ΔΙΑΧΕΙΡΙΣΕΩΣ ΔΙΑΘΕΣΙΜΩΝ ΕΞΩΤΕΡΙΚΟΥ» και 
«ΕυΒΟΒΑΝΚ ΒΡΑΧΟΣ ΟΜΟΛΟΓΙΑΚΟ ΕΞΩΤΕΡΙΚΟΥ» δί 
απορροφήσεως του δεύτερου από το πρώτο, σύμφωνα 
με το σχέδιο σύμβασης συγχώνευσης που υπέβαλε η 
διαχειρίστρια εταιρεία ΕΕΘ ΑΕΔΑΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2006 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-*- 

Αριθμ. 1634 (11) 

Έγκριση κανονισμών και άδεια σύστασης αμοιβαίων κε¬ 
φαλαίων που θα διαχειρίζεται η Εταιρεία ΔΙΕΘΝΙ¬ 
ΚΗ ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 10/654/10.4.2006 
της Εκτελεστικής Επιτροπής) 

Αφού έλαβε υπόψη: 

1. Τις διατάξεις των άρθρων 8,12 και 13 του ν. 3283/2004 
«Ανώνυμες εταιρείες διαχείρισης αμοιβαίων κεφαλαί¬ 
ων, οργανισμοί συλλογικών επενδύσεων σε κινητές 
αξίες, αμοιβαία κεφάλαια και άλλες διατάξεις» (ΦΕΚ 
Α7210/2.11.2004). 


2. Την υπ’ αριθμ. 1/71/2.4.1996 απόφαση του Διοικητι¬ 
κού Συμβουλίου της Επιτροπής Κεφαλαιαγοράς (ΦΕΚ 
Β'/289/30.4.1996), με την οποία εξουσιοδοτεί την Εκτε¬ 
λεστική Επιτροπή για τη λήψη αποφάσεων σύμφωνα με 
την παράγραφο 2 του άρθρου 78 του ν. 1969/1991 (ΦΕΚ 
Α7167/30.10.1991). 

3. Τις από 3.4.2006 και 23.2.2006 επιστολές της διαχει- 
ρίστριας εταιρείας ΔΙΕΘΝΙΚΗ ΑΕΔΑΚ με τους υποβληθέ- 
ντες κανονισμούς των παρακάτω αμοιβαίων κεφαλαίων 
και τις από 21.3.2006 και 10.2.2006 επιστολές της εται¬ 
ρείας ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ ΑΕ. 

4. Την από 3 Απριλίου 2006 εισήγηση της Διεύθυνσης 
Χορήγησης Αδειών και Εποπτείας Φορέων της Κεφα¬ 
λαιαγοράς. 

ΑΠΟΦΑΣΙΖΕΙ ΟΜΟΦΩΝΑ 

Εγκρίνει τους κανονισμούς των παρακάτω αμοιβαίων 
κεφαλαίων και παρέχει άδεια για τη σύστασή τους: 

1. ΔΗΛΟΣ 3ΥΝΤΗΕ8Ι8 ΒΕ8Τ ΒΙΌΕ - ΡΙΙΝϋ ΟΡ ΡΩΝΩδ 
ΟΜΟΛΟΓΙΑΚΟ, 

2. ΔΗΛΟΣ 3ΥΝΤΗΕ3Ι3 ΒΕ3Τ ΟΒΕΕΝ - ΡΙΙΝΟ ΟΡ ΡΨΝϋδ 
ΜΙΚΤΟ, 

3. ΔΗΛΟΣ 5ΥΝΤΗΕ5Ι5 ΒΕ3Τ ΥΕΙΕΟνν - ΡΨΝΩ ΟΡ 
ΡΙΙΝΩ3 ΜΙΚΤΟ, 

4. ΔΗΛΟΣ 3ΥΝΤΗΕ5Ι5 ΒΕ3Τ ΒΕΩ - ΡϋΝΩ ΟΡ ΡΙΙΝΩ3 
ΜΕΤΟΧΙΚΟ και 

5. ΔΗΛΟΣ ΔΟΛΛΑΡΙΑΚΟ (Ψ3Ω) - ΟΜΟΛΟΓΙΑΚΟ ΕΞΩ¬ 
ΤΕΡΙΚΟΥ. 

Τα ανωτέρω αμοιβαία κεφάλαια θα διαχειρίζεται η 
εταιρεία ΔΙΕΘΝΙΚΗ ΑΕΔΑΚ και θεματοφύλακας θα είναι 
η εταιρεία ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2006 
Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

